ELEKTROTEHNIČKA I

EKONOMSKA ŠKOLA

NOVA GRADIŠKA

KLASA:602-03/15-07/

URBROJ:2178/15-05-15-1

Nova Gradiška, 12.11.2015.

ZAPISNIK

sa 37. sjednice Školskog odbora održane 12. studenog 2015. god. s početkom u 15.15 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik, pozdravila je nazočne članove odbora te konstatirala da je na sjednici Školskog odbora prisutno svih sedam članova Školskog odbora, i to: gosp. Dario Marenić, gosp. Tomislav Wirth, gosp. Franjo Matijašević, gosp. Ivan Lozinjak, gđa. Ivana Gajski-Berić, gđica. Valentina Buljubašić i gđa. Ljiljana Ptačnik.

Predsjednica Školskog odbora je predložila na usvajanje dnevni red 37. sjednice, na koji članovi nisu imali primjedbi ni dopuna, te je isti usvojen sa sedam glasova za i sastojao se od sljedećih točaka:

DNEVNI RED:

1. Usvajanje zapisnika sa 36. sjednice Školskog odbora
2. Izmjene i dopune Statuta Elektrotehničke i ekonomske škole
3. Razno:
4. **Usvajanje zapisnika sa 36. sjednice Školskog odbora**

Predsjednica Školskog odbora gđa. Ljiljana Ptačnik je zamolila članove odbora da iznesu svoje primjedbe i

dopune na zapisnik sa 36. sjednice Školskog odbora, ako iste imaju.

**Budući da nije bilo primjedbi i dopuna na načinjeni zapisnik, zapisnik sa 36. sjednice Školskog odbora je usvojen jednoglasno sa sedam glasova za.**

1. **Izmjene i dopune Statuta Elektrotehničke i ekonomske škole**

U drugoj točki dnevnog reda predsjednica Školskog odbora je upoznala članove odbora s potrebom Izmjena i dopuna Statuta škole budući da od donošenja zadnjeg Statuta u travnju ove godine na snagu je stupio Pravilnik o kriterijima za izricanje pedagoških mjera te je shodno tome nužno uskladiti odredbe Statuta s odredbama navedenog Pravilnika.

Potom je zamolila tajnicu da pojasni o kakvim je promjenama riječ.

Tajnica je nastavno na riječi predsjednice istaknul da je ogledni primjer izmjena i dopuna Statuta školama proslijedio osnivač. Škola je dužna po proceduri iste staviti na Školski odbor koji bi trebao dati suglasnost na načinjeni Prijedlog Odluke prije nego li se isti dostavi osnivaču na suglasnost.

**Članovi Školskog odbora su potom sa sedam glasova za donijeli sljedeću**

**O d l u k u**

1. Utvrđuje se Prijedlog Odluke o izmjenama i dopunama Statuta Elektrotehničke i ekonomske škole, Nova Gradiška.
2. Ovaj Prijedlog Odluke uputit će se osnivaču Brodsko-posavskoj županiji na prethodnu suglasnost.
3. **Razno:**

U točki razno ravnateljica je upoznala članove odbora sa sljedećim predmetima:

1. Zamolbom Anite Barišić iz Požege vezano uz korištenje trim dvorane koja se nalazi u sklopu nastavno-sportske dvorane škole. Kako ističe ravnateljica prema kriterijima osnivača navedeni prostor se daje na korištenje po cijeni od 50,00 kn na sat korištenja.

Članovi Školskog odbora su nakon razmatranja zamolbe navedene osobe donijeli sa sedam glasova za sljedeću:

**O D L U K U**

o davanju na korištenje prostora nastavno-sportske dvorane i to sljedećeg prostora prema utvrđenim iznosima za korištenje istih, kako slijedi:

|  |  |  |  |
| --- | --- | --- | --- |
| R.br. | Korisnik | Prostor | Iznos za korištenje prostora |
| 1. | Anita Barišić | Trim dvorana | 50,00 kn na sat |

Navedena osoba dužna je prije zaključivanja ugovora o korištenju navedenog prostora dostaviti školi izjavu pod materijalnom i krivičnom odgovornošću da ne ostvaruje nikakvu financijsku dobit od sakupljanja potrebnih sredstava za plaćanje sati korištenja trim dvorane.

1. Pismom Pansiona Slavonski Biser koji je vlasnik navedenog restorana koga je uputio članovima Školskog odbora.

Pismo je ravnateljica proslijedila predsjednici Školskog odbora koga ga je otvorila na sjednici i pročitala sadržaj članovima odbora. Iz sadržaja pisma je vidljivo nezadovoljstvo vlasnika navedenog pansiona s trajanjem procedure dobivanja suglasnosti nužne za sklapanje ugovora o korištenju prostora nastavno-sportske dvorane predviđenog za kafić te je slijedom toga odlučio prekinuti dosadašnju suradnju.

Ravnateljica je vezano uz navedeno upoznala članove odbora sa tijekom cijele procedure vezane za davanje na korištenje dijela nastavno sportske dvorane kao prostora kafića, od upućivanja poziva o namjeri davanja na korištenje prostora na adrese pet subjekata do dobivanja suglasnosti od strane osnivača na Odluku školskog odbora o davanju na korištenje dijela prostora nastavno-sportske dvorane.

Članovi Školskog odbora su primili na znanje dopis vlasnika Pansiona Slavonski Biser i prihvatili otkaz suradnje.

**Shodno tome članovi Školskog odbora su jednoglasno sa sedam glasova za donijeli Odluku da se upute novi pozivi o namjeri davanja na korištenje navedenog prostora, te da bivši korisnik spomenuti prostor mora vratiti u prvobitno stanje u roku osam dana od dana donošenja ove Odluke.**

1. Poreznim dugovanjem škole, koje školi onemogućava sudjelovanje u projektima kao nositelj istih, već u projektima možemo sudjelovati jedino kao škola partner.

To nam uvelike onemogućava normalan rad kao i poduzimanje svih aktivnosti koje bi mogle unaprijediti rad škole. Stoga je ravnateljica zamolila članove odbora za suglasnost da se osnivaču uputi zamolba ta reprogramiranje duga.

**Članovi Školskog odbora su podržali prijedlog ravnateljice te su kao zaključak dali suglasnost ravnateljici da se uputi dopis osnivaču sa zamolbom za reprogramiranje duga škole.**

1. Posjetom nastavnika iz Tehničke škole Sisak koji sudjeluje u izradi projekata u svojoj školi. Ravnateljica je istaknula da su razgovarali o suradnji u zajedničkim projektima škola kao i pružanju pomoći navedene škole našoj u izradi električnog automobila kojeg smo predvidjeli napraviti.

Nadalje školu su posjetile tri predstavnice MZOS-a vezano uz odobrenje za rad smjera Tehničar za računalstvo. Predstavnice MZOS-a pregledale su laboratorije. Kako su istaknule prema Državnom pedagoškom standardu u školi bi se trebalo preurediti dosta prostora kao bi se moglo udovoljiti uvjetima za uvođenju novog zanimanja.

**Vezano uz odobrenje za rad navedenog zanimanja, škola će odobrenje dobiti dok se odradi još potrebna procedura u MZOS-u.**

1. Donacijom novih računala koja se sastoji od osam računala za učenike i jednog računala za nastavnika koju smo dobili zahvaljujući gosp. Mateši.
2. Pristiglom suglasnosti MZOS-a za popunom upražnjenih radnih mjesta i to: dipl. inž. elektrotehnike, nastavnika hrvatskog jezika, nastavnika predmeta psihologija prodaje i nastavnika predmeta osnove trgovačkog prava. Kako bi se moglo ići u proceduru raspisivanja natječaja škola je zatražila suglasnost za navedena zanimanja i od Ureda državne uprave u županiji . U telefonskom razgovoru smo obaviješteni da se kod navedenog ureda u evidenciji vode dva zaposlenika koji rade na neodređeno nepuno radno vrijeme u drugoj školi i za koje će nam dostaviti uputnice te odluke o prednosti pri zapošljavanju. Radi se naime o nastavnici hrvatskog jezika i o nastavnici predmeta psihologija prodaje. Za ostala dva zanimanja od istog ureda smo dobili suglasnost da možemo raspisati natječaj. Škola je dužna o potrebi raspisivanja natječaja obavijestiti osnivača. Budući da još nismo od Ureda državne uprave dobili uputnicu niti odluku o prednosti pri zapošljavanju i da moramo ići u proceduru raspisivanja natječaja za radno mjesto dipl. inž. elektrotehnike i nastavnika predmeta osnove trgovačkog prava, a zaposlenicima koji rade na određeno vrijeme ugovorom do 60 dana i to: Meseš Danijelu, Laktić Leoniji, Stepić Ivani i Akšamović Jospu ističu ugovori sklopljeni do 60 dana, oko 20.11. potrebno im je još jednom produžiti ugovore do okončanja natječajnog postupka ili do zapošljavanja na radna mjesta prema odluci o prednosti zapošljavanja, a najduže do 60 dana.

**Članovi Školskog odbora primili na znanje informaciju i jednoglasno sa sedam glasova za dali suglasnost da se produže ugovori o radu najduže do 60 dana za Meseš Danijela, Laktić Leoniju, Stepić Ivanu i Akšamović Josipa.**

1. Plaćanjem sati rada pomoćno-tehničkog osoblja koji dežuraju i čiste nastavno-sportsku dvoranu za vrijeme utakmica i ostalih manifestacija u vrijeme vikenda. Naime bruto sat rada zaposlenika iznosi 50,00 kn. i ostvareni iznos se uplaćuje na račun osnivača. Od tog iznosa zaposleniku se isplaćuje sat rada, plaćaju porezi i doprinosi te osnivač uzima sebi 30%. Svaka isplata takovih sati vidljiva je u JPPD obrascima koji se dostavljaju Poreznoj upravi. Računica pokazuje da škola posluje s gubitkom jer taj iznos nije dostatan upravo zbog toga što osnivač od ostvarenih sredstava ostavlja 30% sebi.

Nakon provedene rasprave članovi Školskog odbora su konstatirali da se Županiji treba uputiti dopis u kome će se izvijestiti osnivač da se po svakom satu čišćenja dvorane u vrijeme vikenda ostvaruju sredstva za plaćanje rada pomoćno-tehničkog osoblja. Budući da županija od navedenih sredstava ostavlja za sebe 30%, škola u konačnici posluje s gubitkom. **Članovi Školskog odbora predlažu osnivaču da iz mase sredstava koji se uplaćuju na račun županije ,a služe za plaćanje rada pomoćno tehničkog osoblja vikendima u dvorani izuzme odvajanje navedenih 30%. Moli se osnivač da razmotri i uvaži ovakav prijedlog članova Školskog odbora.**

**Budući da su iscrpljene sve točke dnevnog reda 37. sjednica Školskog odbora je okončana u 16.00 sati.**

**Zapisničar: Predsjednica Školskog odbora:**

**Vesna Batalo,dipl. iur. Ljiljana Ptačnik, prof.**